Gedagte vir die dag: Gehoorsaamheid bring eer | Maroela Media
Jesus lê die Christelike lewe hier in Johannes 12:26 baie mooi uit! Eerstens, jy kan eenvoudig nie Jesus dien en nié doen wat Hy sê nie. Daar bestaan nie so iets nie. Jy kan nie doen wat Jesus sê en nie doen wat Hy doen nie. Hy is die standaard.
Tweedens, jy kan nie doen wat Jesus sê – Hom volg – en nie wees waar Hy is nie. Hy is baie na aan die Vader (Joh 1:18). Dit is waarheen Jesus ons neem. Jy kan nie baie na aan die Vader wees terwyl jy Jesus weerstaan nie.
Derdens, jy kan nie aan Jesus onderdanig wees en nie die eer van God op jou lewe hê nie. Die uiteindelike eer van God is om ons in die ewigheid te verwelkom nadat ons getrou gebly het tot die einde toe, maar daaglikse onderdanigheid aan die Seun bring ook die eer van God op ons daaglikse lewe. Wat ons met die Seun maak, bepaal hoe die Vader teenoor ons optree. Eer die Seun en die Vader eer jou. "As iemand My liefhet, sal hy my boodskap gehoorsaam uitvoer; en my Vader sal hom ook liefhê en Ons sal na hom toe kom en by hom tuisgaan" (Joh 14:23).